Михаил Лермонтов
Кораб

Превод от руски: Кирил Кадийски, —

chitanka.info

Самотен кораб се белее

сред сини морски ширини…

Защо се из чужбина рее?

Защо от роден дом страни?

А мачтата скрипти, поляга,

вълни играят, дъжд плющи…

О, той от щастие не бяга

и не към щастие лети!

Над него — слънчев лъч прежуря,

под него — блясъци от зной.

А той, метежен, търси буря,

като че вижда там покой.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.